Хвілін 20 ці больш усе проста стаяць на месцы ў чаканні сканчэння праверкі. Тым часам адная з “кантрабандыстак” паказвае ўнікальны нумар: скідвае лішнія пачакі цыгарэт у памаранчавы пакет – і просіць мяне пакласці яго за дзвярыма, каб і адсюль, і з вуліцы не было відаць. Прайшоўшы мытніцу, яна выходзіць на двор і шпарка забірае тавар з-за дзвярэй. Трэба сказаць, нашыя “кантрабандысткі” пераплюнулі літоўскіх мытнікаў – тыя знайшлі далёка не ўсё. Аднак не будзем падстаўляць суайчыннікаў – і выдаваць схованкі.